Wat is die doel van prediking? - www.bybelkennis.co.za
Rather than seeking inspiration and meaning in life from the Bible, our culture has symbolically used the dictionary, a symbol of knowledge, learning and enlightement – ­Glenn Pearson
God se doel vir elke gelowige is transformasie – om meer en meer soos Christus te word. Dit beteken oortuigings soos Christus (dink soos Jesus), ‘n karakter soos Christus (om soos Jesus te voel) en optrede soos Christus (tree op soos Jesus). Die doel van prediking is transformasie van mense.
Dié doel van prediking is nie inligting nie. In sommige gevalle is dit selfs nadelig – sommige mense hoe meer inligting hulle het, hoe trotser word hulle. Dit gebeur as inligting nie oorgaan in gehoorsaamheid nie
Natuurlik sluit prediking die oordra van inligting en onderrig in, maar dit gaan nie net daaroor nie. Die primêre doel van prediking is transformasie en gehoorsaamheid.
As Jesus mense onderrig het, het Hy hulle gedurig uitgedaag – hulle moes iets doen nadat Hy hulle geleer het:
Toe sê Jesus vir hom: “Gaan maak jy ook so.” – Lukas 10:37
Julle weet dit nou; gelukkig is julle as julle dit ook doen – Johannes 13:17
En elkeen wat hierdie woorde van My hoor en nie daarvolgens handel nie, kan vergelyk word met ‘n dwaas wat sy huis op sand gebou het – Matteus 7:26.
As ons van transformasie praat, praat ons van transformasie op die diepste vlak – op die vlak van dit wat ons glo en ons waardes. Ons praat van transformasie van lewens.
Laaste 7 Dae: 5,468
Laaste 30 Dae: 18,986
Laaste 365 Dae: 359,450